[image: image1.jpg]i Ajuntament de Solsona



 

ACTA DE SESSIÓ DEL PLE DE L'AJUNTAMENT
Identificació de la sessió
Número:
2/2018
Caràcter:
extraordinari
Data:

19 de febrer de 2018
Horari:

de 21.00 a 21.10  h
Lloc: 

saló de sessions de la casa consistorial
Assistents
Lluís Xavier Villaró i González (ERC), primer tinent d’alcalde i presideix la sessió
Ramon Xandri i Solé (ERC), segon tinent d’alcalde
Rosó Barrera i Call (ERC), tercera tinent d’alcalde
Isabel Roca i Guitart (ERC) quarta tinent d’alcalde
Sara Alarcón i Postils (ERC)
Antoni Carralero i Ruiz (ERC)
Yasmina Valderrama i Ramallo (PSC)
Marc Barbens i Casals (PDeCAT)
Xavier Torres i Romero (PDeCAT)
Òscar Garcia i Companys (APS-CUP)
Octavi Esteve i Armengol (APS-CUP)
Secretari: Óscar Campos i Planes
Excusen assistència
David Rodríguez i González (ERC), alcalde-president
Isabel Pérez i Martínez (PDeCAT)
Desenvolupament de la sessió
L’alcalde declara oberta la sessió per tractar l’únic assumpte inclòs en l'ordre del dia, que és el següent:
1.
Aprovació inicial de modificació puntual núm. 8 del POUM en l’àmbit del Polígon 16 en sòl urbà del terme municipal de Solsona
Es dóna compte de la proposta que es presenta a la consideració del Ple i que diu així:
“El Ple de l'Ajuntament en sessió de 25 d'octubre de 2017 va aprovar inicialment la modificació del Pla d’Ordenació Urbanística Municipal en l'àmbit del polígon 16.
El 25 de gener de 2018 l’Institut Català del Sòl impulsor de la proposta de modificació va sol·licitar la retirada de tràmit del document de modificació del POUM justificada en el fet que l’esmentat organisme estava redactant un nou document per permetre una millor adaptació a la demanda de l'activitat industrial del municipi i que modificaria les previsions del document inicialment a tràmit.
El Ple de l'Ajuntament en sessió de 26 de gener de 2018 va acordar la retirada de tràmit de la modificació puntual número 8 del Pla d’Ordenació Urbanística Municipal en l’àmbit del polígon 16 en sòl urbà -PAU I Partida de Santa Llúcia- deixant sense efecte en tots els seus extrems l'acord anterior de la sessió del dia 25 d'octubre de 2017.
Ara l’Institut Català del Sòl presenta a tràmit un nou document de modificació del POUM que afecta una superfície discontinua de 24.958,41m2, situada al sud-est del municipi, just al límit amb el terme municipal d’Olius.
La modificació puntual del POUM es formula amb dues finalitats diferents: disposar d’una franja de terreny qualificada de sistemes d’espais lliures i vialitat per connectar l’actual zona industrial al sud de la carretera C-55, així com el futur sector H, amb el sòl no urbanitzable del voltant, mitjançant la xarxa de camins rurals i disposar, d’una manera immediata, de sòl industrial per a la implantació d’una industria de grans dimensions, atesa la sol·licitud concreta d’aquest tipus de sòl per part d'una empresa local, fet aquest que ha de comportar la creació de nous llocs de treball al municipi.
Vist l'informe dels serveis tècnics municipals, sobre l'abast de la modificació que es planteja i el seu informe favorable.
Vist l’article 76.2, i 85 del Decret legislatiu 1/2010, de 3 d’agost, pel qual s’aprova el text refós de la llei d’Urbanisme, modificat per la Llei 3/2012, de 22 de febrer que regula la modificació de les figures de planejament urbanístic que disposa que la modificació de qualsevol dels elements d’una figura del planejament urbanístics se subjecta a les mateixes disposicions que en regeixen la formació, amb les excepcions que s’estableixen per reglament.
La proposta de Modificació Puntual justifica, en relació a l’interès públic de la mateixa el compliment de l’article 97 del Decret Legislatiu 1/2010, de 3 d’agost, per qualsevol s’aprova el text refós de la Llei d’urbanisme, modificat per la Llei 2/2012, de 22 de febrer.
De conformitat amb el que es disposa en els articles 22.2.c) i 47.2.ll) de la Llei 7/1985, de 2 d'abril, Reguladora de Bases del Règim Local, es proposa al Ple l'adopció dels següents acords:
ACORDS
Primer. Aprovar inicialment la proposta de modificació puntual del Pla d'Ordenació Urbanística Municipal, núm. 8, que afecta al sector núm. 16 (polígon industrial de Santa Llúcia), que es tramita a instància de l’Institut Català del Sòl i als serveis territorials d’Urbanisme de la Catalunya Central.
Segon. Suspendre l'atorgament d'aprovacions, autoritzacions i llicències urbanístiques per a aquelles àrees del territori objecte del planejament, les noves determinacions del qual suposin modificació del règim urbanístic vigent. La durada de la suspensió és sis mesos.
Aquesta suspensió es publicarà conjuntament amb l'aprovació inicial.
Tercer. Obrir període d'informació pública durant el termini d'un mes, mitjançant anunci en el Diari Oficial de la Generalitat de Catalunya i al Butlletí Oficial de la Província Lleida i en el periòdic Ara, durant el qual quedarà l'expedient a la disposició de qualsevol que vulgui examinar-ho perquè es presentin les al·legacions que s'estimin pertinents.
Quart. Donar audiència, simultàniament, a la informació pública, als Ajuntaments l'àmbit territorial dels quals límit amb l'àmbit de modificació proposada.
Cinquè. Sol·licitar informe als organismes afectats per raó de les seves competències sectorials.”
Tot seguit diu el Sr. Villaró, que aquest Ple extraordinari està conformat per un únic punt d’ordre del dia.
D’aquest tema en el Ple ja s’han ha parlat diverses vegades donada la seva importància.
S’han fet molts passos perquè es pugui dur a terme aquesta modificació del POUM, però això té la seva complexitat.
L’objectiu seria que el Ple de març pugues fer l’aprovació provisional i enviar l’expedient perquè urbanisme de la Generalitat ho aprovi definitivament, si es el cas.
La importància d’aquesta actuació radica en que l’empresa que està interessada pot arribar a crear un elevat número de llocs de treball i això en molt important per Solsona.
Recorda que s’ha parlat d’aquesta qüestió en la Comissió Informativa de Ple.
Diu la Sra. Barrera, que en un principi la modificació afectava a una sola finca, però l’INCASOL, que es el titular de les finques, presentà a tràmit un nou document que afecta a tres finques de la seva propietat i comporta el desviament d’un vial, si es vol tirar endavant aquesta modificació de POUM de forma conjunta.
Diu el Sr. Barbens que el Grup Polític Municipal del PDeCAT, veu bé aquesta modificació del POUM. El que volen posar de manifest es la manca de previsió de l’equip de Govern a l’hora d’obtenir sòl per ús industrial. S’ha actuat amb lentitud i molt a última hora.
Demana que l’equip de Govern planifiqui millor aquestes qüestions, les quals tenen molta importància per Solsona.
Diu el Sr. Villaró, que aquests temes l’equip de Govern els estan treballant i ho intenta planificar amb temps, però es el peix que es mossega la cua, quant hi ha necessitat no hi ha terreny adequat i quant hi ha terreny no hi ha demanda.
Creu que l’important es que aquesta empresa es vol ubicar en aquell indret per tot allò que comporta a nivell social i econòmic, i es per això que avui estem sotmetent a consideració del Ple aquest acord.
Tot seguit el primer tinent d’alcalde, Sr. Lluís-Xavier Villaró i González, sotmet el dictamen a votació quedant aprovat per unanimitat dels regidors presents.
L'alcalde aixeca la sessió, de la qual, com a secretari, estenc aquesta acta.
El secretari.





Vist i plau







El president

